Corn Domhanda FIFA na mBan 2023

Reáchtáladh an 9ú heagrán de Corn Domhanda FIFA na mBan idir 20 Iúil go 20 Lúnasa 2023 san Astráil agus an Nua-Shéalainn. Ghlac 24 thír páirt sna babhtaí deiridh. 

D'imir an cluiche oscailte idir an Nua-Shéalainn agus an Iorua ag Eden Park, Auckland, ar 20 Iúil 2023. 

Bhí Háití, Maracó, Panama, na hOileáin Fhilipíneacha, an Phortaingéil, Poblacht na hÉireann, Vítneam agus an tSaimbia ag glacadh páirt sa Chorn Domhanda na mBan den chéad uair.  Bhí na Stáit Aontaithe mar rogha na coitiantachta tar éis dóibh an dá Chorn Domhanda roimh 2023 a bhaint. B'iad na Stáit Aontaithe na curaidh reatha, tar éis dóibh an dá chomórtas roimhe sin (2015 agus 2019) a bhuachan. Ach bh an chraobh 2023 tugtha leo ag an Spáinn sa chluiche ceannais ar 20 Lúnasa 2023 i Sydney Olympic Stadium san Astráil.

Na cluichí 
20 Iúil  Astráil 1 - Éire 0

Buaileadh foireann ban Phoblacht na hÉireann ina gcéad chluiche. Ba in aghaidh na hAstráile – an tír óstach – a bhí na hÉireannaigh ag imirt agus chaill siad 1-0. Ba í Steph Catley a chuir an báire ar son na hAstráile agus 52 nóiméad caite sa chluiche.

26 Iúil  Ceanada 2 - Éire 1

Cé go raibh Éire ar fheabhas sa chéad leath, d’fhág easpa cumais agus easpa stuaime nach raibh siad in ann teacht ar ais sa chluiche nuair a chuaigh Ceanada chun tosaigh luath sa dara leath.  D'éirigh le Katie McCabe céad chúl na hÉireann ag Corn Domhanda na mban a chur san eangach le linn an chluiche in aghaidh Cheanada.

31 Iúil   An Nigéir 0 - Éire 0

Tháinig deireadh le feachtas na hÉireann ag Corn Domhanda na mBan 2023 agus foireann Vera Pauw críochnaithe ar comhscór leis an Nigéir sa tríú cluiche acu i nGrúpa B. Is ag bun an tábla a chríochnaigh Éire, pointe amháin acu ó na trí chluiche.   

I measc rogha na coitiantachta eile a chuaigh abhaile roimh an gcomórtas díbeartha, bhí 

 An Bhrasaíl, lena réalta Marta tar éis a cluiche dheireanaigh, ina séú Corn Domhanda, a imirt; agus 
 An Ghearmáin, toradh nach rabhthas ag súil leis. Cé gur bhuaigh siad 6-0 ar Mharacó sa ghrúpa, chuaigh Maracó ar aghaidh ina n-áit.  Ba í teip na Gearmáine teacht amach as a ngrúpa an toradh gan choinne ba mhó b'fhéidir, an dara foireann is fearr ar domhan de réir an rangaithe ag dul abhaile tar éis trí chluiche.
 Chuir bua na Sualainne ar Stáit Aontaithe Mheiriceá iontas ar go leor agus an beart déanta ag na Sualannaigh a bhuíochas do na ciceanna éirice drámatúla ag an deireadh.
Lúnasa    An Spáinn - Ísiltír

Chuir cúl Stefanie van der Gragt na foirne ar comhscór in am cúitimh. Fuair an déagóir Salma Paralluelo cúil chinniúnacha nuair a tháinig sí isteach mar ionadaí sa chluiche ceathrú ceannais in aghaidh na hÍsiltíre agus arís sa chluiche leathcheannais in aghaidh na Sualainne.  Bhí formhór na seilbhe ag an Spáinn.  

Lúnasa  An Astráil - An Fhrainc

Ba é an t-aon chluiche ceathrú ceannais a bhí gan aon chúl ach is é an ceann is faide a mhairfidh i gcuimhne na ndaoine. Bua 7-6 a bhí ag an Astráil tar éis 20 cic éirice, níos mó ná in aon chluiche eile i stair Chorn Domhanda na mBan.

15 Lúnasa   An Spáinn 3 - An tSualainn 1

Tháinig na cúil ar fad sa chéad chluiche ceathrú ceannais   sna deich nóiméad deireanach sa chluiche ach ba í Olga Carmona laoch na Spáinne agus cúl na cinniúna faighte aici sa nóiméad deireanach de ghnáth-am.

16 Lúnasa  An Astráil 1 - Sasana 3

Fuair na Sasanaigh an ceann is fearr ar an Astráil sa dara cluiche leathcheannais.. Chuir cúl ó Ella Toone Sasana chun tosaigh sa chéad leath ach tháinig an Astráil ar ais théis 63 nóiméad le cúl den scoth ó réalta na foirne Sam Kerr, a bhí ag tosú cluiche den chéad uair sa chomórtas..  Ocht nóiméad a bhí na foirne ar comhscór, áfach, nuair a thug botún Ellie Carpenter deis do Lauren Hemp Sasana a chur chun tosaigh arís, deis a thapaigh sí le fonn sa 71ú nóiméad. Bhí cúpla deis mhaith ag Kerr na foirne a chothromú arís i dtreo dheireadh an chluiche ach níor éirigh léi agus chinntigh an tríú cúl ó Shasana, a fuair Alessia Russo sa 86ú nóiméad, go bhfuil cluiche ceannais Chorn Domhanda na mBan bainte amach ag mná Shasana den chéad uair riamh.

19 Lúnasa   An Astráil  0 - An tSualainn 2

D'fhág an Astráil slán leis an gcomórtas agus iad ag imirt in aghaidh na Sualainne sa chluiche don tríú háit.

20 Lúnasa    An Spáinn 1 - Sasana 0

B'é seo an chéad chluiche ceannais riamh ag mná na Spáinne i mórchomórtas. Bhí achrann agus aighneas leanúnach i gcampa na Spáinne idir na himreoirí agus a mbainisteoir Vilda. Olga Carmona a d’aimsigh an cúl cinniúnach sa chéad leath.  Ní raibh Sasana in ann teacht ar ais ar comhscór, agus an chraobh tugtha leo ag an Spáinn.

Bhí an cluiche ceannais ag mórchomórtas idirnáisiúnta bainte amach anois ag Sarina Wiegman, bainisteoir Shasana, den cheathrú huair as a chéile.

Agus an bua ag Spáinn sa chluiche ceannais, tharla conspóid mhór ann faoin bpóg a thug uachtarán chónaidhm sacair na Spáinne, Luis Rubiales, don imreoir Jenni Hermoso ag bronnadh na mbonn.

Babhta na nGrúpaí

Grúpa A

Grúpa B

Grúpa C

Grúpa D

Grúpa E

Grúpa F

Grúpa G

Grúpa H

Féach freisin 

 Foireann sacair ban na hÉireann
 Sacar na mban
 Cás Rubiales

Tagairtí 

Sacar na mban
Corn FIFA an Domhain
2023